Geirlaug er stutt saga eftir alþýðumeistarann Theódór Friðriksson . Kom hún fyrst í bókinni Dagrúnir árið 1915 sem innihélt auk hennar skáldsöguna Dagsbrún . Er hún minna þekkt en mörg önnur verka hans þar sem hann gaf hana út undir dulnefninu Valur . Sagan er á margan hátt dæmigerð fyrir Theódór ; umhverfið leikur stórt hlutverk og tíðarandinn auk þess em hlutskipti fólksins er honum stöðugt mikilvægt . Theódór leit tilveruna öðrum augum en margir samtímamanna hans og allar sögur hans eiga það sameiginlegt að lýsa því umhverfi sem hann var sprottinn úr og skoða það í ljósi þeirra hræringa sem voru að eiga sér stað , en hann lifði mikla umbrotatíma . Hér er á ferðinni skemmtileg saga eftir mikinn sagnamann .